cyanic-selkie/wikianc huggingface dataset:
হালাকু খান
সিরিয়া বিজয় (১২৬০)
মামলুকদের সাথে লড়াই করার জন্য হালাকু খান ফিলিস্তিনের মধ্যে দিয়ে কায়রো যেতে মনস্থির করেন। তিনি মামলুক সুলতান কুতুজকে একটি চিঠি লিখে আত্মসমর্পণ করতে বলেন এবং না করলে বাগদাদের মত কায়রো ধ্বংস করে দেয়া হবে বলে হুমকি দেন। তবে সেসময় মংকে খানের মৃত্যুর খবর পৌছার ফলে হালাকু খান নতুন খাগান হিসেবে উত্তরসূরি নির্বাচনের জন্য মঙ্গোলিয়া ফিরে যান। এসময় তিনি কিতবুকার অধীনে প্রায় ২০,০০০ সৈনিক রেখে গিয়েছিলেন। সুলতান কুতুজ এরপর একটি বাহিনী নিয়ে ফিলিস্তিনের দিকে অগ্রসর হন। বাইবার্স এসময় তার সাথে যোগ দেন।
মঙ্গোলরা এসময় আক্কা কেন্দ্রিক ক্রুসেডার জেরুজালেম রাজ্যের অবশিষ্ট অংশের সাথে মিলে ফ্রাঙ্কিশ-মঙ্গোল জোট গঠন করার চেষ্টা চালায়। কিন্তু পোপ চতুর্থ আলেক্সান্ডার এতে সম্মতি দেননি। এছাড়া সাইদার শাসক জুলিয়ানের কারণে কিতবুকার এক নাতির মৃত্যুর ফলে দুই পক্ষে উত্তেজনা বৃদ্ধি পায়। রাগান্বিত হয়ে কিতবুকা সাইদা আক্রমণ করেন। আক্কার ব্যারনের সাথে মামলুক ও মঙ্গোল উভয় পক্ষ যোগাযোগ করে। মামলুকরা ফ্রাঙ্কদের পুরনো শত্রু হলেও ফ্রাঙ্করা মঙ্গোলদের সাথে হাত না মিলিয়ে মামলুকদেরকে ক্রুসেডার এলাকার মধ্য দিয়ে যাতায়াতের সুযোগ দেয়।
আইন জালুতের যুদ্ধ
মঙ্গোলদের অগ্রসর হওয়ার খবর পাওয়ার পর সুলতান কুতুজ তাদের মোকাবেলা করার জন্য আইন জালুতের দিকে অগ্রসর হন। এখানে দুই পক্ষের মধ্যে আইন জালুতের যুদ্ধ সংঘটিত হয়। বাইবার্স যুদ্ধে হিট-এন্ড-রান কৌশল ব্যবহার করেছিলেন যাতে মঙ্গোলরা পালিয়ে যাচ্ছে ভেবে মামলুকদের অনুসরণ করে। বাইবার্স ও কুতুজ পাহাড়ের আড়ালে নিজেদের সেনাদের লুকিয়ে রাখেন। মঙ্গোল সেনাপতি কিতবুকা মামলুকদের অনুসরণ করেন এবং বাহিনীর পুরো শক্তি নিয়ে তাদের উপর ঝাপিয়ে পড়ার সিদ্ধান্ত নেন। তারা মামলুকদের আক্রমণের সীমানায় এসে পড়ার পর আক্রমণের সম্মুখীন হয়। যুদ্ধে সেনাপতি কিতবুকাসহ অধিকংশ সৈনিক নিহত বা বন্দী হয়। যুদ্ধে মঙ্গোলদের পরাজয়ের ফলে পূর্ব ও দক্ষিণে তাদের অভিযান থেমে যায়।
গৃহযুদ্ধ
খাগান হিসেবে কুবলাই খানের ক্ষমতাপ্রাপ্তির পর ১২৬২ সালে হালাকু খান ফিরে আসেন। আইন জালুতের পরাজয়ের বদলা নেয়ার জন্য তিনি মনস্থির করেন। একই সময় তিনি বাতু খানের ভাই বারকা খানের সাথে গৃহযুদ্ধে জড়িয়ে পড়েন। বারকা খান ইসলাম গ্রহণ করেছিলেন এবং হালাকু খান বাগদাদ ধ্বংস করার কারণে তার উপর বিরূপ হন। বারকা খান মামলুকদের সাথে মিত্রতা স্থাপন করেন। তিনি নোগাই খানকে হালাকুর অঞ্চলে অভিযানের জন্য প্রেরণ করেছিলেন। ১২৬৩ সালে ককেসাসের উত্তরে একটি অভিযানের সময় হালাকু খান পরাজিত হন। এটি ছিল মঙ্গোলদের মধ্যকার প্রথম উন্মুক্ত যুদ্ধ।
ইউরোপের সাথে যোগাযোগ
মুসলিমদের বিরুদ্ধে ফ্রাঙ্ক-মঙ্গোল মৈত্রী গঠনের জন্য হালাকু খান বেশ কয়েকবার ইউরোপের সাথে যোগাযোগ করেছিলেন। ১২৬২ সালে তিনি তার সচিব রাইকাইদাসকে ইউরোপ পাঠান। তবে সিসিলির রাজা মেনফ্রেড তাদের বন্দী করেন। মেনফ্রেডের সাথে মামলুকদের মিত্রতা ছিল এবং তিনি পোপ চতুর্থ আরবানের সাথে দ্বন্দ্বে লিপ্ত ছিলেন। এরপর রাইকাইদাস ফিরে আসেন।
১২৬২ সালের ১০ এপ্রিল জন দ্য হাঙ্গেরিয়ানের মাধ্যমে ফ্রান্সের নবম লুইয়ের কাছে মিত্রতা স্থাপনের আহ্বান জানিয়ে চিঠি পাঠান। তবে এটি তার কাছে পৌঁছেছিল কিনা তা অস্পষ্ট। হালাকু খান এতে লিখেন যে, তিনি পোপের লাভের জন্য জেরুজালেম দখল করতে চান এবং মিশরের বিরুদ্ধে লুইয়ের কাছে নৌবহর পাঠানোর আবেদন করেন। তবে এসকল চেষ্টা সত্ত্বেও দুইপক্ষে মৈত্রী স্থাপিত হয়নি।
মৃত্যু
১২৬৫ সালে হালাকু খান উর্মিয়া হ্রদের শাহি দ্বীপে মারা যান। এরপর তার ছেলে আবাকা খান তার উত্তরসূরি হন।
বাংলাদেশ জার্নাল অনলাইন
বাংলাদেশ জার্নালস অনলাইন (ইংরেজি:Bangladesh Journals OnLine(BanglaJOL)) বৈজ্ঞানিক প্রকাশনা প্রাপ্তি বিষয়ক আন্তর্জাতিক সংঘ বা ইন্টারন্যাশনাল নেটওয়ার্ক ফর দ্য অ্যাভেইলবিলিটি অব সায়েন্টিফিক পাবলিকেশন্স (আইএনএএসপি) পরিচালিত একটি কর্মসূচি। ব্রিটিশ সরকারের আন্তর্জাতিক সহায়তা বিভাগের অর্থায়নে ওপেন অ্যাক্সসেস জনপ্রিয়তার লক্ষ্যে পরিচালনা করা হচ্ছে এই প্রকল্পটি।
এই তথ্য-তালিকায় বাংলাদেশ থেকে প্রকাশিত জার্নাল ও নিবন্ধসমূহ সংরক্ষণ করা হচ্ছে। অনলাইন ও ছাপার কাগজের জার্নালসমূহ সংরক্ষণ করা হচ্ছে। আইএনএএসপি ২০০৭ সালে এই কর্মসূচি চালু করে।
খাগাউড়া ইউনিয়ন
খাগাউড়া ইউনিয়ন বাংলাদেশের সিলেট বিভাগের হবিগঞ্জ জেলার বানিয়াচং উপজেলার একটি ইউনিয়ন। ইউনিয়ন পরিষদের বর্তমান চেয়ারম্যান শাহ মাসউদ কোরাইশী মক্কী।
অবস্থান ও সীমানা
বাংলাদেশের হবিগঞ্জ জেলার বানিয়াচং উপজেলার একটি ইউনিয়ন খাগাউড়া। খাগাউড়া ইউনিয়নের উত্তর দিকে বড়ইউরি ইউনিয়ন, পূর্ব দিকে নবীগঞ্জ উপজেলার কালিয়ারভাঙ্গা ইউনিয়ন ও হবিগঞ্জ সদর উপজেলার তেঘরিয়া ইউনিয়ন, পশ্চিম দিকে পুকড়া ও বানিয়াচং দক্ষিন পূর্ব ইউনিয়ন এবং দক্ষিন দিকে পুকড়া ইউনিয়ন অবস্থিত।
শিক্ষা
শিক্ষার হার : ৩০.৬%  ( ২০১১ সালের শিক্ষ জরীপ অনুযায়ী)।
জনপ্রতিনিধি
বর্তমান চেয়ারম্যান- শাহ মাসউদ কোরাইশী মক্কী
হেনোগ্যামি
হেনোগ্যামি একটি সামাজিক প্রথা যা পরিবারের কোনও দুই শিশুকে (নারী বা পুরুষ) একজন অপরজনকে বিবাহ করতে অনুমতি দেওয়া হয়। পরিবারের সম্পত্তি সংরক্ষণের জন্য সাধারণত হেনোগ্যামির প্রচলন রয়েছে। এটি ভারতের তামিলনাড়ু রাজ্যের নাম্বুদিরি ব্রাহ্মণ জাত দ্বারা অনুশীলন করা হয়।
মেড জাতি
মেড হল একটি নৃতাত্ত্বিক সম্প্রদায়, যারা পাকিস্তানের বেলুচিস্তানের উপকূলীয় অঞ্চলের প্রধানত মাকরান ও লাস বেলা অঞ্চল, ইরানের সিস্তান ও বেলুচেস্তান প্রদেশের মাকরান অঞ্চলে বসবাস করে।
উৎপত্তি ও ইতিহাস
মেড সম্প্রদায়ের উৎপত্তি সম্পর্কে বিভিন্ন তত্ত্ব প্রচলিত রয়েছে। তাদের নিজস্ব উপজাতীয় ঐতিহ্য অনুসারে, বেলুচিস্তানের কাচ্চি অঞ্চলের গান্ডাভা থেকে মেডের উৎপত্তি হয় এবং সম্ভবত মেদরা মাক্রান উপকূলের প্রাচীনতম বসতি স্থাপনকারী বা ঐতিহাসিক মিডীয় জনগণের অবশিষ্টাংশগুলির মধ্যে একটি। এটি এই বিষয়ের মাধ্যমে শক্তিশালী হয়, প্রাচীন সিন্ধু সম্পর্কে লিখিত ঐতিহাসিক গ্রন্থ চাচ নামাতে উল্লেখ করা হয়েছে।
তাতে মেডদেড উপকূলীয় বেলুচিস্তানে বসবাসকারী উপজাতি হিসেবে উল্লেখ করা হয়েছে। মেডরা বেলুচি ভাষায় কথা বলে, যা নিজেই প্রাচীন মিডিয়ান ভাষার সবচেয়ে কাছের বেঁচে থাকা আত্মীয়দের মধ্যে একটি এবং মেদরাও নিজেদেরকে বেলুচ বলে মনে করে। যাহোক, মাকরান ও লাস বেলা উভয় ক্ষেত্রেই সিন্ধি ও বেলুচ উভয়ের দ্বারাই তাদের একটি স্বতন্ত্র উপজাতি হিসেবে দেখা হয়। সিন্ধু ও দক্ষিণ পাঞ্জাবের মোহনা উপজাতিরাও নিজেদের মেড বংশোদ্ভূত বলে দাবি করে।
বসবাস
লাসবেলা জেলায় মেডরা প্রধানত মিয়ানি ও ওরমারা শহর এবং এই শহরের মধ্যবর্তী গ্রামগুলিতে বসবাস করে। মাক্রানের গোয়াদর ও সোনমিয়ানি শহরে এবং এর মধ্যবর্তী গ্রামগুলিতেও এদের পাওয়া যায়। মেডরা চারটি গোষ্ঠীতে বিভক্ত হয়েছে : চিলমারজাই : যারা সিন্ধুর নুমরিও উপজাতির বংশোদ্ভূত বলে দাবি করে; জালালজাই ও গাজবুর : যারা বেলুচ বংশ দাবি করে এবং ওলমারি : যারা পশতুন বংশ দাবি করে। এতে বোঝা যায় যে, মেড সম্প্রদায়টি বিভিন্ন উৎস ও বিভিন্ন গোষ্ঠীকে থেকে মাক্রানে স্থানান্তরিত হয়েছিল।
ইরানে মেড বসতিগুলি সিস্তান ও বেলুচেস্তান প্রদেশের মাক্রান অঞ্চলের উপকূলরেখায় আঁকড়ে আছে। তারা মূলত মাছ শিকারের কাজে নিয়োজিত, তবে বিভিন্ন মৌসুমী স্রোতের তীরে তাদের কিছু বসতি কৃষিকাজেও জড়িত। মেডদের একটি অস্পষ্ট ঐতিহ্য রয়েছে, যা সিন্ধু থেকে উদ্ভূত বলে মনে করা হয়। কিন্তু এখন তারা নিজেদের বালুচ হিসেবে বিবেচনা করে এবং অন্যদের দ্বারাও বালুচ হিসাবে দেখা হয়। অন্যান্য ইরানি বেলুচ সুন্নিদের মতো মেডরাও সুন্নি, যা ইরানের সংখ্যাগরিষ্ঠ শিয়াদের থেকে আলাদা।
ইরানের খেলাধুলা
ইরানে প্রথাগত এবং আধুনিকসহ অনেক ধরনের খেলাধুলার অনুশীলন হয়ে থাকে। উদাহরণস্বরূপ, ১৯৭৪ সালে পশ্চিম এশিয়ার প্রথম শহর হিসেবে তেহরান এশিয়ান গেমসের আয়োজক হয়েছিল এবং বর্তমানে বড় বড় আন্তর্জাাতিক ক্রীড়া ইভেন্টগুলোতে অংশগ্রহণ অব্যাহত রেখেছে। ইরানের জাতীয় ক্রীড়া হিসাবে স্বতন্ত্রভাবে ফ্রিস্টাইল কুস্তিকে বিবেচনা করা হয়ে থাকে, তবে বর্তমানে ফুটবল ইরানের সবচেয়ে জনপ্রিয় খেলা। অর্থনৈতিক নিষেধাজ্ঞার কারণে, ২০১০ সালে ক্রীড়া ক্ষেত্রে সরকারের বার্ষিক বাজেট ছিল প্রায় ৮০ মিলিয়ন ডলার বা মাথাপিছু ১ ডলার।
ইতিহাস
তাদের শারীরিক শক্তি এবং সাহসিকতার জন্য এবং প্রয়োজনে তাদের পরিবার ও স্বদেশকে রক্ষা করায় সমাজ তাদের বিশেষ সম্মাননা প্রদর্শন করে। তাদেরকে সর্বত্রই অনাড়ম্বর আয়োজনের মাধ্যমে স্বাগত জানানো হয়ে থাকে। ইরানের জনগণ তাদের খেলোয়াড়দের জন্য গর্বিত হয়ে থাকে এবং তাদের সাহসী কাজের জন্য তাদের প্রশংসিত করে থাকে। তাদের ধর্মীয় শিক্ষা অনুসারে, ইরানে জরাথুস্ট্রবাদীরা প্রার্থনা করার সময় প্রথমে স্বর্গের বাসনা করে থাকে এবং তারপরেই শারীরিক শক্তি ও মানসিক ক্ষমতার প্রার্থনা করে। তারা একটি সুস্থ এবং শক্তিশালী শরীরের বিশ্বাসী।
শরীরচর্চা
ইরানের তরুণ প্রজন্মের মধ্যে শরীরচর্চা খুবই জনপ্রিয়।জাবেব নবাভি, মোহাম্মদ ফারুক, আলি তাবরিজি, হামিদ মানাফি এবং জোহাইর আল কারবেলাই মত বেশ কয়েকজন ইরানি বংশদ্ভুত পেশাদারি শরীরচর্চাবিদ রয়েছে।
কুস্তি
ইরানে কুস্তির একটি খুব দীর্ঘ ঐতিহ্য ও ইতিহাস রয়েছে এবং প্রায় সময় কুস্তিকে ইরানের জাতীয় ক্রীড়া হিসাবেও উল্লেখ করা হয়। ভারজিস এ পাহলাভানি থেকে শুরু করে জুরখানেহ সহ, যার সাথে আধুনিক ফ্রিস্টাইল কুস্তির মিল রয়েছে, অনেক ধরনের লোক কুস্তির শৈলী রয়েছে।
ফুটবল এসোসিয়েশন
ফুটবল ইরানের সবচেয়ে জনপ্রিয় খেলা। ইরান সর্বমোট চারবার (১৯৭৮, ১৯৯৮, ২০০৬ এবং ২০০৮) ফিফা বিশ্বকাপ ফিফা বিশ্বকাপে অংশগ্রহণ করার যোগ্যতা অর্জন করে, তিনবার (১৯৬৮, ১৯৭২ এবং ১৯৭৬ (স্ব আয়োজিত) ) এএফসি এশিয়ান কাপ জয় লাভ করে. এবং চার বার (১৯৭৪ (স্ব আয়োজিত), ১৯৯৮ এবং ২০০২) এশিয়ান গেমস-এ স্বর্ণপর্দক জয় লাভ করে। বিশেষ করে গত ১০ বছরে, পার্সিয়ান গাল্ফ প্রো লীগ চালু করার পর, ইরানের ফুটবলে উল্লেখযোগ্য অগ্রগতি হয়েছে। তেহরানের আজাদি স্টেডিয়ামের পার্সেপোলিস ফুটবল ক্লাব ও এস্তেগলাল তেহরান ফুটবল ক্লাব ইরানের জনপ্রিয় ও সফল ক্লাব। এএফসি পর্যায়ের সর্বোচ্চ ক্লাব ফুটবল লীগ এএফসি চ্যাম্পিয়নস লীগ এ সাম্প্রতিককালে (২০১৮ ও ২০২০) চ্যাম্পিয়ন হয়েছে পার্সেপোলিস ফুটবল ক্লাব ।
বেশ কয়েকজন ইরানি ফুটবল খেলোয়াড় বর্তমানে ইউরোপের প্রধান প্রধান লীগগুলোতে খেলছে এবং ইরানের অনেক ফুটবল ক্লাব ইউরোপের খেলোয়াড় বা কোচদেরকে তাদের দলের হয়ে খেলার খেলার জন্য আমন্ত্রণ জানাচ্ছে এবং কিনে নিচ্ছে।
মোষ (রঙ)
মোষ একটি রঙ বিশেষ যা অনেকটা হালকা বাদামী হলুদ রঙের মতো। আফ্রিকান মহিষ বা মোষের গায়ের রঙ থেকে এরূপ নামকরণ। মোষ আদতে গৈরিক মাটির রঙেরই সমগোত্রীয়।
আরওয়াইবি চতুর্থমাত্রা রঙ হিসাবে এটি তৃতীয় মাত্রার সিট্রন এবং রুসেটের সমপরিমাণ মিশ্রণ দ্বারা উৎপন্ন একটি রঙ।
প্রাকৃতিক নির্বাচন
মোষ রঙ ছদ্মবেশ ধারণের জন্য প্রাণীদের পক্ষে বেশ সুবিধাজনক এবং অধিকাংশ ক্ষেত্রেই এটি প্রাকৃতিক নির্বাচনের মাধ্যমে ঘটে থাকে।
এস. এম. মনিরুজ্জমান
'''এস. এম. মনিরুজ্জমান''' বাংলাদেশ সুপ্রিম কোর্টের হাইকোর্ট বিভাগের একজন বিচারপতি।
প্রাথমিকজীবন
মনিরুজ্জমানের জন্ম ১৯৭২ সালে ১ ফেব্রুয়ারি। তিনি আইন বিষয়ে স্নাতক এবং আইন বিষয়ে স্নাতকোত্তর ডিগ্রি অর্জন করেন।
কর্মজীবন
মনিরুজ্জমান ১৯৯৬ সালের ১৩ এপ্রিল জেলা আদালতে এবং ১৯৯৭ সালের ৩০ অক্টোবর হাইকোর্ট বিভাগে যোগদান করেন।
২০০৯ সালের ২৪ এপ্রিল মনিরুজ্জমান সহকারী অ্যাটর্নি জেনারেল নিযুক্ত হন। ২০১১ সালের ১০ এপ্রিল তিনি ডেপুটি অ্যাটর্নি জেনারেল পদে উন্নীত হন।
২০১৮ সালের ১ মার্চ সুপ্রিম কোর্টের আপিল বিভাগের আইনজীবী হয় মনিরুজ্জমান। ২০১৮ সালের ৩১ মে তিনি হাইকোর্ট বিভাগের অতিরিক্ত বিচারক নিযুক্ত হন।
২০২১ সালের জুন মাসে মনিরুজ্জমান এবং বিচারপতি ফারাহ মেহবুব বিব্রত বোধ করেন এবং ২০১৯ সালের জুলাই মাসে সরকারের ৭০ জন ডেপুটি অ্যাটর্নি জেনারেল এবং ১০৫ জন সহকারী অ্যাটর্নি জেনেরালের নিয়োগকে চ্যালেঞ্জ করে একটি পিটিশনের শুনানি করতে অস্বীকার করেন । পরিবর্তে তারা প্রধান বিচারপতি সৈয়দ মাহমুদ হোসেনকে আবেদনটি পাঠায় । বিচারপতি মনিরুজ্জমান এবং বিচারপতি ফারাহ মেহবুব ধর্ষণের শিকারদের চিহ্নিত না করার জন্য সরকারকে নির্দেশ দেন ।.
২০২২ সালের এপ্রিলে মনিরুজ্জমান এবং বিচারপতি ফারাহ মেহবুব ১৯ বছর বয়সী কানাডিয়ান মহিলার হেফাজত হস্তান্তর করেন, যাকে তার বাবা - মা বাংলাদেশে আটকে রেখেছিলেন। জুনে এক রায়ে মনিরুজ্জমান ও বিচারপতি ফারাহ মেহবুব বাংলাদেশ জাতীয়তাবাদী দলের রাজনীতিবিদ সৈয়দ মোয়াজ্জেম হোসেন আলালকে চিকিৎসার জন্য বিদেশে যাওয়ার অনুমতি দেওয়ার জন্য সরকারকে নির্দেশ দেন । মনিরুজ্জমান ও বিচারপতি ভীষ্মদেব চক্রবর্তী মির্জাপুর ইউনাইটেড ডিগ্রি কলেজের অধ্যক্ষ স্বপন কুমার বিশ্বাসের উপর হামলার তদন্তের নির্দেশ দিয়েছেন।
২০২৩ সালের জুন মাসে মনিরুজ্জমান ও বিচারপতি মো. ইকবাল কবির লিট্টন বিব্রত বোধ করেন এবং নোবেলজয়ী ও গ্রামীণ ব্যাংকের প্রতিষ্ঠাতা মুহাম্মদ ইউনূসের প্রতিষ্ঠিত দুটি অলাভজনক প্রতিষ্ঠানের উপর আয়কর আরোপের সরকারের সিদ্ধান্তকে চ্যালেঞ্জ করে গ্রামীণ কল্যাণ ও গ্রামীণ টেলিকম ট্রাস্টের ১৩ টি আবেদনের শুনানি করতে অস্বীকার করেন ।
বুড়িশ্চর জিয়াউল উলুম কামিল মাদ্রাসা
বুড়িশ্চর জিয়াউল উলুম কামিল মাদ্রাসা বাংলাদেশের চট্টগ্রাম জেলার একটি উল্লেখযোগ্য আলিয়া মাদ্রাসা। মাদ্রাসাটি ফলাফলের দিক থেকে হাটহাজারী উপজেলায় অন্যতম শ্রেষ্ঠ মাদ্রাসা। মাদ্রাসাটি হাটহাজারী উপজেলার বুড়িশ্চর ইউনিয়নে অবস্থিত। এটি ১৯৫৬ সালে মাদ্রাসাটি প্রতিষ্ঠিত হয়।
ইতিহাস
১৯৫৬ সালে হাটহাজারী উপজেলায় ইসলামী শিক্ষা ও আধুনিক শিক্ষার সমন্বয় করার লক্ষ্যে মাদ্রাসাটি প্রতিষ্ঠা করা হয়। খুব দ্রুতই মাদ্রাসাটি ফাজিল শ্রেণীর অনুমতি পায়। ২০০৬ সালে মাদ্রাসাটি ইসলামী বিশ্ববিদ্যালয়, কুষ্টিয়ার অধীনে ফাজিল পরীক্ষায় অংশগ্রহণ করে। এবং ২০১৬ সালে মাদ্রাসাটি ইসলামি আরবি বিশ্ববিদ্যালয়ের অধিভুক্ত হয়।
শিক্ষা ব্যবস্থা
এ প্রতিষ্ঠানে সহ-শিক্ষা ব্যবস্থা রয়েছে। এ প্রতিষ্ঠানে কামিল (মাস্টার্স) পর্যায় পর্যন্ত শিক্ষালাভের সুযোগ রয়েছে। বর্তমানে ১২ শতাধিক শিক্ষার্থী অধ্যয়নরত আছে। ২০১৯ সালে মাদ্রাসার পাশের হার ছিলো ১০০%।
আন্তোনিও লিমা দোস সান্তোস
আন্তোনিও লিমা দোস সান্তোস (Antônio Lima dos Santos; ১৮ জানুয়ারি ১৯৪২; লিমা নামে সুপরিচিত) হলেন একজন ব্রাজিলীয় সাবেক পেশাদার ফুটবল খেলোয়াড়। তিনি তার খেলোয়াড়ি জীবনের অধিকাংশ সময় সান্তোস এবং হালিস্কোর হয়ে মধ্যমাঠের খেলোয়াড় হিসেবে খেলেছেন। তিনি মূলত কেন্দ্রীয় মধ্যমাঠের খেলোয়াড় হিসেবে খেলেছেন।
ব্রাজিলীয় ফুটবল ক্লাব জুভেন্তুসের যুব পর্যায়ের হয়ে খেলার মাধ্যমে লিমা ফুটবল জগতে প্রবেশ করেছিলেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছিলেন। ১৯৫৯–৬০ মৌসুমে, ব্রাজিলীয় ক্লাব জুভেন্তুসের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি ২ মৌসুম অতিবাহিত করেছিলেন। অতঃপর ১৯৬১–৬২ মৌসুমে তিনি সান্তোসে যোগদান করেছিলেন। সান্তোসে ১০ মৌসুম অতিবাহিত করার পর হালিস্কোর সাথে চুক্তি স্বাক্ষর করেছিলেন। পরবর্তীকালে, তিনি ফ্লুমিনেন্সে এবং ট্যাম্পা বে রোডিসের হয়ে খেলেছিলেন। সর্বশেষ ১৯৭৬ সালে, তিনি হালিস্কো হতে ব্রাজিলীয় ক্লাব পোর্তুগেসায় যোগদান করেছিলেন; পোর্তুগেসার হয়ে মাত্র এক মৌসুম খেলার পর তিনি অবসর গ্রহণ করেছিলেন।
লিমা ১৯৬৩ সালে ব্রাজিলের হয়ে আন্তর্জাতিক পর্যায়ে অভিষেক করেছিলেন; ব্রাজিলের জার্সি গায়ে তিনি সর্বমোট ১৪ ম্যাচে ৪টি গোল করেছিলেন।
প্রারম্ভিক জীবন
আন্তোনিও লিমা দোস সান্তোস ১৯৪২ সালের ১৮ই জানুয়ারি তারিখে ব্রাজিলের সাও সেবাস্তিয়াও দো পারাইসোতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
১৯৬৩ সালের ২রা মে তারিখে, ২১ বছর, ৩ মাস ও ১৪ দিন বয়সে, ডান পায়ে ফুটবল খেলায় পারদর্শী লিমা নেদারল্যান্ডসের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছিলেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি নেদারল্যান্ডস ০–১ গোলের ব্যবধানে জয়লাভ করেছিল। ব্রাজিলের হয়ে অভিষেকের বছরে লিমা সর্বমোট ৪ ম্যাচে অংশগ্রহণ করেছিলেন।
আত্রপাতকান রাজ্য
আত্রপাতকান ছিল ইরানের ঐতিহাসিক আজারবাইজান অঞ্চলের নামত পূর্বপুরুষ।
নাম
স্ট্রাবোর মতে, আত্রোপাতেনের নাম আখেমেনীয় রাজবংশের কমান্ডার আত্রোপাতেসের নাম থেকে উদ্ভূত। স্ট্রাবো তার "ভূগোল" বইয়ে লিখেছেন: "মিডিয়াকে দুই ভাগে ভাগ করা হয়েছিল। এর একটি অংশকে বলা হত বৃহত্তর মিডিয়া, যার মহানগরী হচ্ছে সিবাতানা। অন্য অংশ হচ্ছে অ্যাট্রোপাটিয়ান মিডিয়া, যার নাম এর কমান্ডারের নামে নামকরণ করা হয়েছিল।" অ্যাট্রোপেটিস তার রাজ্যকে (বৃহত্তর মিডিয়ার অংশ) ম্যাসেডোনিয়ার অধীনস্থ হওয়া থেকে বিরত রেখেছিলেন।
এট্রোপাটেসের নাম থেকে উদ্ভূত দেশের নামের বিভিন্ন রূপ যেমন- এট্রোপাটেন, অ্যাট্রোপাটিওস মেদিয়া, ট্রপাটেন, আতুরপাতাকান, আদারবাইজান ইত্যাদি বিভিন্ন স্থানে ব্যবহৃত হত। তা সত্ত্বেও, মধ্যযুগীয় আরব ভূগোলবিদরা আদোরবাদোরের (পুরোহিতের নাম) নামের সাথে যুক্ত নামের আরেকটি সংস্করণ ব্যবহার করার পরামর্শ দিয়েছিলেন, যার মানে "আগুনের অভিভাবক"।
ইতিহাস
বাম|থাম্ব|300x300পিক্সেল|খ্রিস্টপূর্ব দ্বিতীয় শতাব্দীতে এট্রোপ্যাটিন এবং প্রতিবেশী দেশগুলি ৩৩১ খ্রিস্টপূর্বাব্দে তৃতীয় দারিউস ও মহান আলেকজান্ডারের মধ্যে গৌগমেলায় যুদ্ধ বাঁধে। এ যুদ্ধে অ্যাট্রোপেটস সেনাবাহিনীতে আচেমেনিদ সেনাবাহিনীর পাশাপাশি আলবান, সাকাসেন ও কাদুসিয়ানরাও যুদ্ধ করে। এই যুদ্ধের পর মহান আলেকজান্ডারের বিজয় এবং আচেমেনিদ সাম্রাজ্যের পতন হয়। ফলে আত্রোপাতেস আলেকজান্ডারের প্রতি তার আনুগত্য প্রকাশ করেন। ৩২৮-৩২৭ খ্রিস্টপূর্বাব্দে আলেকজান্ডার তাকে মিডিয়ার গভর্নর নিযুক্ত করেন। ৩২৩ খ্রিস্টপূর্বাব্দে মহান আলেকজান্ডারের মৃত্যুর পর, ম্যাসেডোনিয়ার রাজত্ব ব্যাবিলন বিভাগের মাধ্যমে ডায়াডোচিদের মধ্যে বিভক্ত হয়ে যায়। মিডিয়ার সাবেক আচেমেনিদ সাত্রাপিকে দুটি রাজ্যে বিভক্ত করা হয়: বৃহত্তর (দক্ষিণ) অংশ - মিডিয়া ম্যাগনাতে আলেকজান্ডারের অন্যতম দেহরক্ষী পেইথনকে নিযুক্ত করা হয়।
ক্ষুদ্র (উত্তর) অঞ্চলটি ছিল ম্যাটীনের উপ-সাত্রাপি। এটি আত্রোপাতেসের অধীনে মিডিয়া আত্রোপাতেনে হয়। আত্রোপাতেস ছিলেন সর্ব মিডিয়ার সাবেক আচেমেনিড, তিনি আবার পরবর্তীতে আলেকজান্ডার মনোনীত উত্তরাধিকারী পেরডিকাসের শ্বশুর হন।   এর কিছুদিন পরেই, অ্যাট্রোপেটস সেলিউকাসের প্রতি আনুগত্য প্রকাশ করতে অস্বীকার করে এবং মিডিয়া অ্যাট্রোপাটেনকে একটি স্বাধীন রাজ্যে পরিণত করে। এন্টিওকাস তৃতীয় (২২৩-১৮৭ খ্রিস্টপূর্বাব্দ) সেলিউসিডরাজ্যে ক্ষমতায় আসেন যিনি মহান আলেকজান্ডারের মৃত্যুর পর পূর্ব দেশে আবির্ভূত হন। খ্রিস্টপূর্ব ২২৩ অব্দে অট্রোপাটেনের দিকে আক্রমণের ফলে তার বিজয় ঘটে।
ফলশ্রুতিতে, আত্রোপাতেনের রাজা- আরতাবাজান সেলিউসিডের উত্থান মেনে নেন এবং এর অধীনস্থ হয়ে পড়েন, অন্যদিকে, অভ্যন্তরীণ স্বাধীনতা সংরক্ষিত ছিল... একই সময়ে, রোমান সাম্রাজ্যের ভূমধ্যসাগরীয় অববাহিকার দিকে নজর আসে এবং পূর্ব দিকে তাদের শক্তি ছড়িয়ে দেওয়ার চেষ্টা শুরু করে এবং ১৯০ খ্রিস্টপূর্বাব্দে ম্যাগনেসা সেলেভকিডসযুদ্ধে রোমানরা পরাজিত হয়। এরপর পার্থিয় এবং আত্রোপাতেনে রোমকে তাদের স্বাধীনতার জন্য হুমকি হিসেবে বিবেচনা করেন। তাই তারা রোমের বিরুদ্ধে সংগ্রামে নিজেদের মিত্রতা বিবেচনা করেন।
৩৮ খ্রিস্টপূর্বাব্দে রোম ও পার্থীয়দের মধ্যে যুদ্ধের পর রোমানরা জয়লাভ করে এবং রোমান সেনাপতি অ্যান্টনি আত্রোপাতেনের অন্যতম কেন্দ্রীয় শহর ফ্রাস্পা (৩৬ খ্রিস্টপূর্বাব্দ) আক্রমণ করেন। শহর শক্তিশালী প্রতিরক্ষা ব্যবস্থা দ্বারা পরিবেষ্টিত ছিল। দীর্ঘ অবরোধের পর অ্যান্টনি পিছু হঠেন এবং প্রায় পঁয়ত্রিশ হাজার সৈন্য হারান। পার্থীয়রা আত্রোপাতেনে দখল করার চেষ্টার মুখে, আত্রোপাতেনে রোমের সাথে সম্পর্কোন্নয়ন করতে থাকে। এইভাবে, দ্বিতীয় আরিওবারজান, যিনি ২০ খ্রিস্টপূর্বাব্দে অ্যাট্রোপাটেনে ক্ষমতায় আসেন, তিনি প্রায় দশ বছর রোমে বসবাস করেন। প্রতিষ্ঠিত রাজবংশ কয়েক শতাব্দী ধরে রাজ্য শাসন করে, প্রথমে স্বাধীনভাবে, তারপর পার্থীয়দের সামন্ত হিসেবে (যিনি এটিকে 'আতুরপাতাকান' বলে ডাকতেন)। পরে পার্থীয়রা এটি দখল করে নেয়।
পার্থিয় যুগের শেষের দিকে, সাম্রাজ্যটি হ্রাস পেতে থাকে, যার ফলে পশ্চিম ইরানে তাঁদের নিয়ন্ত্রণও হ্রাস পায়। ইরানীয়বিদ টুরাজ দরিয়াই যুক্তি দেন যে, পার্থীয় রাজা ভোলোগাসের রাজত্ব ছিল "আরসাসিডের ইতিহাসের টার্নিং পয়েন্ট, যে সময় রাজবংশটি অনেক মর্যাদা হারায়"। পঞ্চম ভোলোগাসের ছেলের বিরুদ্ধে এবং দ্বিতীয় উত্তরসূরি আরতাবানাস চতুর্থের বিরুদ্ধে (২১৬-২২৪) যুদ্ধের সময় আত্রোপাতেনের জনগণ (অভিজাত ও কৃষক উভয়) পারস্যের সাসানীয় যুবরাজ আর্দাশিরের (২২৪-২৪২) সাথে মিত্রতা করে। ২২৬ সালে, হরমোজগান যুদ্ধে প্রথম আর্দাশির, চতুর্থ আর্তাবানাসকে পরাজিত করে হত্যা করলে, আত্রোপাতেনে সামান্য প্রতিরোধ গড়ে পরে আত্মসমর্পণ করে। প্রথম আর্দাশির এবং তার পুত্র ও উত্তরাধিকারী প্রথম শাপুরের (২৪০-২৭০) প্রতিকৃতি সালমাস শহরের কাছে একটি পাথরে চিত্রিত করা আছে, যা সম্ভবত আত্রোপাতেনে সাসানীয় বিজয়ের সাক্ষ্য। আত্রোপাতেনের অভিজাতরা, শৃঙ্খলা বজায় রাখতে সক্ষম এমন একটি শক্তিশালী রাষ্ট্রের আকাঙ্ক্ষায় সম্ভবত সাসানিয়দের সাথে মিত্রতা করেছিল। পুরোহিত, যারা আরসাসিডদের কারণে বিচ্ছিন্ন অনুভব করছিল, তারা জরথুস্ট্রীয়বাদের সাথে তার সম্পৃক্ততার কারণে সম্ভবত সাসানীয় পরিবারকে সমর্থন করেছিল।
শাসকদের তালিকা
যদিও নিচের তালিকাটি অসম্পূর্ণ, তারপরও তারা মিডিয়া আত্রোপাতেনের পরিচিত শাসক রাজা ছিলেন।
তারাটি ইউনিয়ন
তারাটি ইউনিয়ন বাংলাদেশের ময়মনসিংহ জেলার মুক্তাগাছা উপজেলার অন্তর্গত একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
হস্তমৈথুন বুথ
হস্তমৈথুন বুথ বা হস্তমৈথুনের পপ-আপ বা আনন্দ বুথএকটি ছোট কাঠামো যেখানে নারী বা পুরুষ হস্তমৈথুন করতে পারে। এটি ত্রাণ কামনাকারীদের এবং কোনও যৌনখেলনা পরীক্ষণকারীদের গোপনীয়তা দেওয়ার জন্য তৈরি করা হয়। এটি বিভিন্ন যৌন খেলনা দিয়ে সজ্জিত হয়।  যৌন খেলনা সংস্থা হট অক্টোপাস দ্বারা অনুপ্রাণিত হয়ে নিউইয়র্কের ম্যানহাটনের পঞ্চম অ্যাভিনিউয়ে বুথ বসানো হয়েছিল। এ থেকে টাইম আউট সমীক্ষায় দেখা গেছে যে নিউ ইয়র্কের ৩৯% পুরুষ কাজের সময়ে হস্তমৈথুন করেছিলেন।
বায়োপসি
বায়োপসি হল রোগননির্ণয় বা পরীক্ষার করার জন্য শরীরের যেকোনো অংশ থেকে টিস্যু অপসারণ করা। এটি সাধারণত একজন সার্জন, রেডিওলজিস্ট বা একজন ইন্টারভেনশনাল কার্ডিওলজিস্ট দ্বারা হস্তক্ষেপমূলক সঞ্চালিত একটি মেডিকেল পরীক্ষা। প্রক্রিয়াটির মধ্যে একটি রোগের উপস্থিতি বা মাত্রা নির্ধারণের জন্য পরীক্ষার জন্য নমুনা কোষ বা টিস্যু নিষ্কাশন জড়িত। সাধারণত প্যাথলজিস্ট দ্বারা একটি মাইক্রোস্কোপের নীচে পরীক্ষা করার আগে টিস্যুকে স্থির, নিরুদিত, খচিত, ভাগ, দাগ এবং স্ফিত করা হয় ; এটি রাসায়নিকভাবেও বিশ্লেষণ করা যেতে পারে। যখন একটি সম্পূর্ণ গলদ বা সন্দেহজনক এলাকা অপসারণ করা হয়, তখন পদ্ধতিটিকে বলা হয় এক্সিসিয়াল বায়োপসি। ইনসিশনাল বায়োপসি বা কোর বায়োপসি সম্পূর্ণ ক্ষত বা টিউমার অপসারণের চেষ্টা না করেই অস্বাভাবিক টিস্যুর একটি অংশের নমুনা দেয়।  যখন টিস্যু বা তরলের একটি নমুনা একটি সুই দিয়ে এমনভাবে সরানো হয় যে কোষগুলিকে টিস্যু কোষের হিস্টোলজিক্যাল আর্কিটেকচার সংরক্ষণ না করেই অপসারণ করা হয়, তখন পদ্ধতিটিকে একটি সুই অ্যাসপিরেশন বায়োপসি বলা হয়।  সম্ভাব্য ক্যান্সার বা প্রদাহজনক অবস্থার অন্তর্দৃষ্টির জন্য বায়োপসিগুলি সাধারণত সঞ্চালিত হয়।
ইতিহাস
আরব চিকিৎসক আবুলকাসিস (১০১৩–১১০৭) প্রাচীনতম ডায়গনিস্টিক বায়োপসি তৈরি করেন। তিনি একটি গলগন্ড খোঁচা দেবার জন্য একটি সুই ব্যবহার করেন এবং তারপর উপাদানটি চিহ্নিত করেন।
বোলপুর–শ্রীনিকেতন সমষ্টি উন্নয়ন ব্লক
বোলপুর–শ্রীনিকেতন সমষ্টি উন্নয়ন ব্লক হল ভারতের পশ্চিমবঙ্গ রাজ্যের বীরভূম জেলার বোলপুর মহকুমার একটি সমষ্টি উন্নয়ন ব্লক। ব্লকটি বোলপুর ও পানরুই থানার অধীনস্থ। ব্লকের সদর শ্রীনিকেতন।
ভূগোল
শ্রীনিকেতন অক্ষ-দ্রাঘিমাংশে অবস্থিত। এই ব্লকের আয়তন ৩৩৩.৯২ বর্গকিলোমিটার।
গ্রাম পঞ্চায়েত
বোলপুর–শ্রীনিকেতন ব্লক/পঞ্চায়েত সমিতির অধীনস্থ গ্রাম পঞ্চায়েতগুলি হল: বাহিরি-পাঁচোসোয়া, কঙ্কালিতলা, কসবা, রাইপুর-সুপুর, রূপপুর, সরপলেহান্না-আলবান্ধা, সাত্তোর, সিয়ান-মুলুক ও সিংঘি।
জনপরিসংখ্যান
এই ব্লকের তফসিলি জাতি জনসংখ্যা ৫৪,৬৬৭। যা এই ব্লকের জনসংখ্যার এক-তৃতীয়াংশ। তফসিলি উপজাতি জনসংখ্যা ৩৪, ১১৭।
সাক্ষরতা
২০০১ সালের জনগণনা অনুসারে, বোলপুর–শ্রীনিকেতন ব্লকের সাক্ষরতার হার (+৬ বয়সীদের ক্ষেত্রে) ৫৯.৯৭%। পুরুষ সাক্ষরতার হার ৬৯.৩০% এবং মহিলা সাক্ষরতার হার ৫০.২৬%।
উল্লেখযোগ্য ব্যক্তিত্ব
এই ব্লকের রাইপুর বিখ্যাত লর্ড সিনহা নামে পরিচিত সত্যেন্দ্রপ্রসন্ন সিংহ মহাশয়ের জন্মস্থান রূপে পরিচিত। স্থানীয় ভগ্ন রাইপুর রাজবাড়ী তাদের জমিদারবাড়ি।
জন ডাইসন
জন ডাইসন (John Dyson; জন্ম: ১১ জুন, ১৯৫৪) নিউ সাউথ ওয়লসের কোগারা এলাকায় জন্মগ্রহণকারী প্রথিতযশা ও সাবেক অস্ট্রেলীয় আন্তর্জাতিক ক্রিকেটার ও ফুটবলার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৭৭ থেকে ১৯৮৪ সময়কালে অস্ট্রেলিয়া দলের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেছেন। দলে তিনি মূলতঃ উদ্বোধনী ডানহাতি ব্যাটসম্যান হিসেবে খেলেছেন। এছাড়াও ডানহাতে স্লো মিডিয়াম বোলিংয়ে পারদর্শীতা দেখিয়েছেন তিনি।
খেলোয়াড়ী জীবন
সমগ্র খেলোয়াড়ী জীবনে ৩০ টেস্ট ও ২৯টি একদিনে আন্তর্জাতিকে অংশগ্রহণ করার সুযোগ পেয়েছেন জন ডাইসন। আন্তর্জাতিক ক্রিকেট অঙ্গনে তেমন সফলতা পাননি। তবে, প্রথম-শ্রেণীর ক্রিকেটে বেশ সাফল্যের মুখ দেখেছেন তিনি। ৪০ গড়ে প্রায় ১০,০০০ রান তুলতে পেরেছেন।
১৯৮২ সালে সফরকারী ওয়েস্ট ইন্ডিজের বিপক্ষে দূর্দান্ত ক্রীড়াশৈলী প্রদর্শন করে স্মরণীয় করে রেখেছেন নিজেকে। ৫ জানুয়ারি, ১৯৮২ তারিখে এসসিজিতে অনুষ্ঠিত ঐ খেলায় ‘শতাব্দীর সেরা ক্যাচ’ তালুবন্দী করেন। মাঠের শেষপ্রান্তে অবস্থান করে সিলভেস্টার ক্লার্কের ক্যাচ তার মাথার ওপর দিয়ে ৪৫ ডিগ্রী কৌণিক উল্টো দৌড়ে এ সাফল্য পান।
১৯৮৫-৮৬ ও ১৯৮৬-৮৭ মৌসুমে দুইবার বিদ্রোহী দলের সদস্যরূপে তৎকালীন আন্তর্জাতিক ক্রিকেট অঙ্গনে নিষিদ্ধ ঘোষিত দক্ষিণ আফ্রিকা সফরে যান। ঐ সফরগুলোয় সহস্রাধিক রান তুলেছিলেন জন ডাইসন।
প্রথম-শ্রেণীর ক্রিকেট
১৯৭৫-৭৬ মৌসুমে সফরকারী ওয়েস্ট ইন্ডিজ একাদশের বিপক্ষে এনএসডব্লিউ দলের দ্বাদশ খেলোয়াড় হিসেবে অংশগ্রহণ করেন জন ডাইসন। এরপর এনএসডব্লিউ কোল্টসের সদস্যরূপে ভিক্টোরিয়ান কোল্টসের বিপক্ষে অপরাজিত ১৫৯ রানের মনোরম ইনিংস খেলেন তিনি।
ফলশ্রুতিতে কুইন্সল্যান্ডের বিপক্ষে খেলার জন্য এনএসডব্লিউ’র সদস্যরূপে দলে অন্তর্ভুক্ত করা হয়। তিনি পরপর তিনটি প্রথম-শ্রেণীর খেলায় অংশ নেন। তন্মধ্যে ব্যক্তিগত সর্বোচ্চ করেন ২৮। ফলশ্রুতিতে গ্রেইম হিউজকে সুযোগ দিতে তাকে দলের বাইরে রাখা হয়।
বিশ্ব সিরিজ ক্রিকেটে অভিজ্ঞ খেলোয়াড়দের অংশ নেয়ার ফলে টেস্ট দলে সঙ্কট দেখা দেয় বিশেষত উদ্বোধনী ব্যাটসম্যানের ঘাটতি রয়ে যায়। জিলেট কাপের সেমিফাইনালে কুইন্সল্যান্ডের বিপক্ষে ম্যান অব দ্য ম্যাচের ইনিংস খেলে জন ডাইসন দল নির্বাচকমণ্ডলীর দৃষ্টি আকর্ষণে সক্ষমতা দেখান। এরপর ডব্লিউএ’র বিপক্ষে ৩৬৬ বলে ১০২ রান তুলেন। এছাড়াও, সফররত ভারতীয় একাদশ ও ভিক্টোরিয়ার বিপক্ষে যথাক্রমে ৬৫ ও ১০৩ তুলেন।
টেস্ট ক্রিকেট
প্রথম টেস্টে গ্যারি কোজিয়ার ও পল হিবার্টকে নিয়ে খেলার পর দ্বিতীয় টেস্টে হিবার্টের পরিবর্তে জন ডাইসনকে খেলানো হয়।
প্রথম ইনিংসে ৫৩ রান তুলেন জন ডাইসন। বব সিম্পসনের সাথে ৮৪ রানের মূল্যবান জুটি গড়েন। দ্বিতীয় ইনিংসে ৪ রান তুললেও প্রথম ইনিংসে এগিয়ে থাকার কারণে অস্ট্রেলিয়া দল স্বল্প ব্যবধানে জয় পায়।
পরবর্তী দুই টেস্টেও তাকে খেলানো হয়। তবে উভয় টেস্টেই সফরকারী ভারত দলের বিপক্ষে স্বাগতিক অস্ট্রেলিয়া দল হেরে যায়। ০ ও ১২ এবং ২৬ ও ৬ রান তুলেন তিনি। এরফলে, দল থেকে বাদ পড়েন ও ওয়েস্ট ইন্ডিজ গমন থেকে তাকে বিরত রাখা হয়।
ঐ গ্রীষ্মে সিডনির প্রথম খেলোয়াড় হিসেবে স্তরভিত্তিক ক্রিকেটে হেলমেট পরিধান করে খেলতে নামেন। ঐ মৌসুমে ২৫ গড়ে ৬০৭ রান তুলতে সমর্থ হন জন ডাইসন। ১৯৭৮ সালে ল্যাঙ্কাশায়ার লীগে অংশগ্রহণ করেছিলেন তিনি।
১৯৭৮-৭৯ মৌসুমের গ্রীষ্মে টেস্ট দলে অন্তর্ভুক্ত করতে পারেননি নিজেকে। জিলেট কাপের একটি খেলায় অংশগ্রহণের পর রাজ্য দলে খেলার সুযোগ পাননি। কিন্তু, জেলা পর্যায়ের খেলায় ৫৭ রান তুলে এর সমুচিত জবাব দেন জন ডাইসন।
এরপর রন ক্রিপিনের পরিবর্তে পুনরায় রাজ্য দলে তাকে অন্তর্ভুক্ত করা হয়। ফিরে এসেই সফরকারী ইংরেজ একাদশের বিপক্ষে উৎসাহব্যঞ্জক ৬৭ রানের ইনিংস খেলেন।
ঐ মৌসুমে ৪৪.২১ গড়ে ৬১৯ রান তুলেন। তন্মধ্যে তাসমানিয়ার বিপক্ষে ১৯৭ রান সংগ্রহ করেছিলেন তিনি। তাসত্ত্বেও দল নির্বাচকমণ্ডলী অ্যান্ড্রু হিলডিচকে অগ্রাধিকার দেয়। ১৯৭৯-৮০ মৌসুমে রাজ্যদলের প্রস্তুতিমূলক খেলায় ৫৫ রান তুললেও এনএসডব্লিউ কর্মকর্তারা ট্রেভর চ্যাপেলকে প্রাধান্য দেন। এর প্রধান কারণ ছিল মূলতঃ বিশ্ব সিরিজে অংশগ্রহণকারীদেরকে দূরে রাখা। বিতর্কিত এ পদক্ষেপ গ্রহণ করা সত্ত্বেও ডাইসন নিজের উপর আস্থা রেখে দলে ফিরে আসেন। ঐ মৌসুমে ৪২ গড়ে ৭২৯ রান সংগ্রাহক হন। ফলশ্রুতিতে ১৯৮০ সালে ইংল্যান্ড সফরের জন্য তাকে অস্ট্রেলিয়া দলের সদস্যরূপে মনোনীত করা হয়। এ সফরে তিনটি প্রথম-শ্রেণীর খেলায় অংশ নিয়ে সর্বোচ্চ করেন ৩৩ রান। এরফলে শতবার্ষিকী টেস্টে খেলার সুযোগ থেকে বঞ্চিত হন তিনি।
টেস্টে প্রত্যাবর্তন
১৯৮০-৮১ মৌসুমে টেস্ট দলে ফিরে আসেন জন ডাইসন। ব্রিসবেনে সিরিজের প্রথম টেস্টে সফরকারী নিউজিল্যান্ডের বিপক্ষে ৩০ ও অপরাজিত ২৪ রানের ইনিংস খেলেন। পরবর্তী টেস্টগুলোয় ২৮ ও ২৫ এবং ১৩ ও ১৬ রান তুলেন।
ভারতের বিপক্ষে পরবর্তী টেস্ট সিরিজে ডাইসনকে রাখা হয়। টেস্টগুলোয় তিনি ০, ৩০ ও ২৮ এবং ১৬ এ ৩ রান তুলতে পেরেছিলেন। ঐ গ্রীষ্মে ৫৭.১১ গড়ে ১০২৮ প্রথম-শ্রেণীর রান পেয়েছিলেন তিনি।
অ্যাশেজ সিরিজ, ১৯৮১
টেস্ট পর্যায়ে সফলতা আশানুরূপ না হলেও প্রথম-শ্রেণীর ক্রিকেটে বেশ এগিয়েছিলেন তিনি। এরফলে ১৯৮১ সালে ইংল্যান্ড সফরের জন্যে তাকে দলে রাখা হয়। নটিংহামে অ্যাশেজ সিরিজের প্রথম টেস্টে ৫ ও ৩৮ করার পর লন্ডনে করেন ৭ ও ১।
চতুর্থ টেস্টে ১ ও ১৩ রান তুলেন জন ডাইসন। ম্যানচেস্টারে পঞ্চম টেস্টে ০ ও ৫ রান করেছিলেন তিনি। ফলশ্রুতিতে চূড়ান্ত ও শেষ টেস্টে তাকে বাদ দেয়া হয়।
তৃতীয় প্রত্যাবর্তন
১৯৮১-৮২ মৌসুমে পাকিস্তানের বিপক্ষে তিন টেস্টে তাকে দলে রাখা হয়নি। কিন্তু, সফররত ওয়েস্ট ইন্ডিজ একাদশের বিপক্ষে এনএসডব্লিউ দলের সদস্যরূপে অংশ নিয়ে ৯৮ ও ১২৩ রান তোলার স্বীকৃতিস্বরূপ দ্বিতীয় টেস্টে অংশ নেয়ার সুযোগ লাভ করেন। প্রথম ইনিংসে ২৮ রান সংগ্রহের পর দ্বিতীয় ইনিংসে অপরাজিত ১২৭ রান তুলে দলের নিশ্চিত পরাজয় রুখে দেন। ঐ টেস্টেই তিনি ‘শতাব্দীর সেরা ক্যাচ’ লাভ করেন। তবে, অ্যাডিলেডের তৃতীয় টেস্টে ১ ও ১০ রান পান।
ঐ মৌসুমে ৫৪.৫৩ গড়ে ৭০৯টি প্রথম-শ্রেণীর রান পেয়েছিলেন। ম্যাকডোনাল্ডস কাপের সেমিফাইনালে ১০১ রানের মনোজ্ঞ ইনিংস উপহার দেন তিনি।
নিউজিল্যান্ড সফরে জন ডাইসনকে রেখে দেয়া হয়। ওয়েলিংটনে সিরিজের প্রথম টেস্টে ১২, অকল্যান্ডের দ্বিতীয় টেস্টে ৩৩ এবং ক্রাইস্টচার্চের তৃতীয় টেস্টে ১ ও ১৪ রান তুলেন।
পাকিস্তান গমন, ১৯৮২-৮৩
১৯৮২ সালে অস্ট্রেলিয়া দলের সাথে পাকিস্তান গমন করেন। ঐ সফরের তিন টেস্টের সবকটিতেই অংশগ্রহণ ছিল জন ডাইসনের। করাচীতে সিরিজের প্রথম টেস্টে সুন্দর খেলে ৮৭ ও ৬ রান তুলেন। এরপর ২৭ ও ৪৩ এবং ১০ ও ৫১ রান তুলেন তিনি।
১৯৮২-৮৩ মৌসুমে নিজদেশে অনুষ্ঠিত অ্যাশেজ সিরিজের পাঁচ টেস্টের সবকটিতেই সফরকারী ইংল্যান্ডের বিপক্ষে তার অংশগ্রহণ ছিল। টেস্টগুলোয় তিনি ৫২ ও ১২, ১ ও ৪, ৪৪ ও ৩৭, ২১ ও ৩১ এবং ৭৯ ও ২ রানের ইনিংস খেলেন।
১৯৮২-৮৩ মৌসুমে এসসিজিতে সফরকারী ইংরেজ একাদশের বিপক্ষে ৪৩ ও ৫৯ রান তুলেন। এছাড়াও, সফরকারী নিউজিল্যান্ডীয় একাদশের বিপক্ষে ৫০ ওভারের খেলায় ৪৪ রান তুলেছিলেন।
বিশ্ব সিরিজ কাপের প্রথম ৯ খেলায় প্রায় ৪০ গড়ে রান তুললেও অস্ট্রেলিয়া দল থেকে বাদ পড়েন।
১৯৮২-৮৩ মৌসুমে এসসিজিতে সফরকারী শ্রীলঙ্কা একাদশের বিপক্ষে নিউ সাউথ ওয়লসের সদস্যরূপে ৫২ রান তুলেন।
১৯৮৩ সালে ইংল্যান্ডে অনুষ্ঠিত ক্রিকেট বিশ্বকাপে তাকে অস্ট্রেলীয় দলের সদস্য হিসেবে রাখা হয়নি।
সর্বশেষ প্রত্যাবর্তন
১৯৮৩-৮৪ মৌসুমের গ্রীষ্মে পাকিস্তানের বিপক্ষে অনুষ্ঠিত সিরিজে তাকে দলের বাইরে রাখা হয় ও ওয়েন ফিলিপসকে দলে অগ্রাধিকার দেয়া হয়। তবে, শেফিল্ড শিল্ডে দূর্দান্ত খেলেন। ৬৩.৪৩ গড়ে ১০১৫ রান সংগ্রহ করেন তিনি। তন্মধ্যে খেলোয়াড়ী জীবনের ব্যক্তিগত সর্বোচ্চ ২৪১ রানের ইনিংস ছিল তার।
১৯৮৪-৮৫ মৌসুমে টেস্ট দলে ফিরে আসেন জন ডাইসন। শেষ তিন টেস্টে তিনি ০ ও ৩০ ১৩ ও ২১ এবং ৮ ও ৫ রান তুলতে পেরেছিলেন। তবে, ব্রিসবেনে দ্বিতীয় টেস্ট শুরুর পূর্বে প্রস্তুতিমূলক খেলায় ৯৮ ও ১৬ রান তুলেছিলেন তিনি। চতুর্থ টেস্টে অ্যান্ড্রু হিলডিচকে তার স্থলাভিষিক্ত করা হয় ও আর তাকে টেস্ট খেলতে দেখা যায়নি।
ম্যাকডোনাল্ডস কাপের চূড়ান্ত খেলায় ৭৯ রান তুলেন। ফলশ্রুতিতে এনএসডব্লিউ দল সাউথ অস্ট্রেলিয়ার বিপক্ষে ৮৮ রানের জয় তুলে নেয়ার পাশাপাশি প্রতিযোগিতার শিরোপা লাভ করে। এছাড়াও, এসসিজিতে কুইন্সল্যান্ডের বিপক্ষে শেফিল্ড শিল্ডের চূড়ান্ত খেলায় এনএসডব্লিউর সদস্যরূপে কুইন্সল্যান্ডের বিপক্ষে প্রথম ইনিংসে ৬৬ রান তুলেছিলেন তিনি।
নিষিদ্ধ ঘোষিত দক্ষিণ আফ্রিকা গমন
১৯৮৫ থেকে ১৯৮৭ সাল পর্যন্ত সময়কালে দুইবার দক্ষিণ আফ্রিকা গমন করেন ও উল্লেখযোগ্য সাফল্য লাভ করেন। ১৯৮৫-৮৬ মৌসুমে ৪৪.৩৮ গড়ে ৫৭৭ এবং পরবর্তী গ্রীষ্মে ৫২.২০ গড়ে ৫২২ রান তুলেছিলেন। দক্ষিণ আফ্রিকায় অন্যান্যদের সাথে গমনের অপরাধে অস্ট্রেলিয়ায় দুই বছর ও আন্তর্জাতিক ক্রিকেট অঙ্গনে তিন বছর ক্রিকেট খেলায় অংশগ্রহণ করার উপর নিষেধাজ্ঞার কবলে পড়েন জন ডাইসন।
নিষেধাজ্ঞার সময়সীমা শেষ হলে টেস্ট দলে অন্তর্ভুক্তির লক্ষ্যে আগ্রহী হয়ে ওঠলেও এনএসডব্লিউতে রান খরায় ভুগতে থাকেন। ১৯৮৭-৮৮ মৌসুমে ১৯.৬২ গড়ে মাত্র ১৫৭ রান তুলতে সমর্থ হন। এ সময়ে মার্ক টেলরের সাথে উদ্বোধনী জুটি গড়তেন তিনি। পরবর্তী গ্রীষ্মে তিনি আরও সফলতার মুখ দেখেন। ৩৯.০৫ গড়ে ৭৪২ রান তুলেন। তন্মধ্যে, সফরকারী ওয়েস্ট ইন্ডিয়ান একাদশের বিপক্ষে এনএসডব্লিউর সদস্যরূপে ৭৯ ও অপরাজিত ১০০ রানের ইনিংস খেলেছিলেন। পাকিস্তানি একাদশের বিপক্ষে করেন ৩৪ রান তুলেন।
এসসিজিতে শেফিল্ড শিল্ডের খেলায় তাসমানিয়ার বিপক্ষে অপরাজিত ১১২ রান তুলেন। এটি তার ১৯শ ও প্রথম-শ্রেণীর খেলোয়াড়ী জীবনের সর্বশেষ সেঞ্চুরি ছিল। চমকপ্রদ ক্রীড়াশৈলী প্রদর্শনের ফলে ১৯৮৯ সালের অ্যাশেজ সিরিজে তার অন্তর্ভুক্তির বিষয়ে আলোচনা চললেও বাস্তবে তা আর হয়নি।
১৯৮৯-৯০ মৌসুমের শুরুতে এনএসডব্লিউকে নেতৃত্ব দেন ও দুইটি এফএআই কাপের খেলায় অংশ নেন। কিন্তু হাঁটুর আঘাতের কারণে অ্যাডিলেডে সাউথ অস্ট্রেলিয়ার বিপক্ষে শেফিল্ড শিল্ডের খেলায় দল পরিচালনার জন্য স্টিভ স্মলকে তার স্থলাভিষিক্ত করা হয়। এরপর দল নির্বাচকমণ্ডলী উদীয়মান ও সম্ভাবনাময় জিওফ মিলিকেনকে অগ্রাধিকার দেয়া হয় ও ডাইসনকে আর রাজ্য দলের সদস্য করা হয়নি। এ দলের পক্ষে ৪০ গড়ে ৯৯৩৫ রান তুলেন তিনি।
ফুটবলে অংশগ্রহণ
ক্রিকেটের পাশাপাশি ফুটবল খেলায় সাদারল্যান্ড শায়ারের পক্ষে গোলরক্ষকের ভূমিকায় অবতীর্ণ হয়েছেন তিনি। ঐ দলের সদস্যরূপে ডালিমোর প্রতিযোগিতার শিরোপা লাভে দলকে সহায়তা করেন। এছাড়াও এনএসডব্লিউ অ্যামেচার কাপের চূড়ান্ত খেলায় অংশ নিয়ে দলের রানার্স আপে ভূমিকা রাখেন।
অবসর
১৯৮৯ থেকে ১৯৯৭ সাল পর্যন্ত প্রথম স্তরের ক্রিকেটে সাদারল্যান্ডের পক্ষে খেলেন। এ দলটিতে তার অধিনায়কত্বে গ্লেন ম্যাকগ্রার ন্যায় তরুণ খেলোয়াড়ের অংশগ্রহণ ছিল। ১৯৯১ সালে এনএসডব্লিউর অধিনায়ক জিওফ লসন ডাইসনকে দলে ফিরিয়ে আনার চেষ্টা চালালেও দল নির্বাচকমণ্ডলীর আপত্তির মুখে তা আর হয়ে ওঠেনি। ১৯৯৪ সাল পর্যন্ত গ্রেড ক্রিকেটে খেলা চালিয়ে যান।
ক্রিকেট খেলা থেকে অবসর গ্রহণের পর কোচিং জগতে প্রবেশ করেন। ১৯৯৬-৯৭ মৌসুমে এনএসডব্লিউর কোচ জিওফ লসনের সহকারীর ভূমিকায় অবতীর্ণ হন। সাম্প্রতিককালে ওয়েস্ট ইন্ডিজ দলের কোচের দায়িত্ব পালন করেছেন। ২১ অক্টোবর, ২০০৭ তারিখে ওয়েস্ট ইন্ডিজের কোচ হিসেবে জন ডাইসনকে নামাঙ্কিত করা হয়। এরপূর্বে ২০০৩ থেকে ২০০৫ সাল পর্যন্ত শ্রীলঙ্কার কোচের দায়িত্বে ছিলেন তিনি।
২০ মার্চ, ২০০৯ তারিখে মন্দালোকের কারণে ভুলবশতঃ ওয়েস্ট ইন্ডিজ দলকে ৪৬.২ ওভার পর মাঠ থেকে তুলে আনেন। ইংল্যান্ডের বিপক্ষে ঐ ওডিআইয়ে ৪৭তম ওভারের দ্বিতীয় বলে উইকেটের পতন ঘটলে জয়ের সম্ভাবনা থাকলেও পরাজয়বরণ করে ওয়েস্ট ইন্ডিজ দল। ২০০৯ সালে দক্ষিণ আফ্রিকায় অনুষ্ঠিত আইসিসি চ্যাম্পিয়ন্স ট্রফি প্রতিযোগিতা শুরুর অল্প কিছুদিন পূর্বে ১৩ আগস্ট, ২০০৯ তারিখে ওয়েস্ট ইন্ডিজের কোচের দায়িত্ব থেকে তাকে অব্যাহতি দেয়া হয়।
সম্মাননা
২ সেপ্টেম্বর, ২০০২ তারিখে মার্ক টেলর, জন ডাইসন, ফিল এমরি, মাইক হুইটনি ও জিওফ লসনকে নিউ সাউথ ওয়েলস ক্রিকেট অ্যাসোসিয়েশন কর্তৃপক্ষ আজীবন সদস্যরূপে অন্তর্ভুক্ত করে।
নেল্লোর রেলওয়ে স্টেশন
নেল্লোর রেলওয়ে স্টেশন (স্টেশন কোড:NLR ) হল ভারতের অন্ধ্র প্রদেশ রাজ্যের নেলোর শহরের একটি রেলওয়ে স্টেশন। এটি বিজয়ওয়াড়া-গুদুর বিভাগে অবস্থিত এবং দক্ষিণ কোস্ট রেলওয়ে জোন (পূর্বে দক্ষিণ মধ্য রেলওয়ে অঞ্চল ) এর বিজয়ওয়াড়া রেলওয়ে বিভাগের অধীনে পরিচালিত হয়।
শ্রেণীবিভাগ
আয় এবং বহির্মুখী যাত্রীদের পরিচালনার পরিপ্রেক্ষিতে, নেলোরকে একটি নন-সাবরবান গ্রেড-3 (NSG-3) রেলওয়ে স্টেশন হিসাবে শ্রেণীবদ্ধ করা হয়েছে। 2017-18 এবং 2022-23 সময়ের জন্য ভারতীয় রেলওয়ে স্টেশনগুলির পুনঃশ্রেণীকরণের উপর ভিত্তি করে, একটি NSG-3 বিভাগের স্টেশন -  কোটির মধ্যে আয় করে এবং 5–10 million যাত্রী পরিচালনা করে। এটি আদর্শ স্টেশন স্কিমের জন্য নির্বাচিত হয়েছে, যা ভারতীয় রেলওয়ে দ্বারা স্টেশনগুলির আপগ্রেডেশনের একটি প্রকল্প।
কাঠামো এবং সুযোগ-সুবিধা
নেলোর রেলওয়ে স্টেশনে ৪টি প্ল্যাটফর্মে এসকেলেটর রয়েছে। SCR সম্প্রতি নেলোর স্টেশনে স্বয়ংক্রিয় টিকিট ভেন্ডিং মেশিন (ATVM) ইনস্টল করেছে। এটি ভারতীয় রেলওয়ের শীর্ষ শতাধিক বুকিং স্টেশনগুলির মধ্যে একটি। ১৩২টি এক্সপ্রেস ট্রেন এবং ৬টি প্যাসেঞ্জার ট্রেন এবং ২টি ইএমইউ/ডিএমইউ সহ দৈনিক ১৪০ 0টি ট্রেন এই স্টেশন দিয়ে যাচ্ছে। নেলোর রেলওয়ে স্টেশনটি দেশের 28তম পরিচ্ছন্ন রেলওয়ে স্টেশন হিসাবে স্থান পেয়েছে। রেলপথ মন্ত্রক ঘোষণা করেছে যে নেলোর রেলওয়ে স্টেশনটিকে বিশ্বমানের সুযোগ-সুবিধা দিয়ে পরিবর্তিত করা হবে এবং 100 কোটি টাকা দিয়ে "রেলওয়ে স্টেশনগুলির পুনর্বিন্যাস" এর উচ্চাভিলাষী প্রকল্পের অধীনে এর চেহারাকে সুন্দর করা হবে।
বাঘমানব
ভারত
প্রচলিত আছে ভারতে প্রায়শই এটি খারাপ যাদুকরের অভিশাপে হয়ে থাকে । এটি পশুপাখির জন্য একটি বিপদ হিসাবে চিত্রিত । যে কোনও সময় মানুষকে খাওয়ার দিকে ঝুঁকতে পারে। এই কাহিনীগুলি ভারতের রয়েল বেঙ্গল টাইগারের মুখোমুখি হওয়া মানুষদের কাছ থেকে ভ্রমণকারীদের মাধ্যমে ভারত ,পারস্য ও অন্যান্য দেশে ছড়িয়ে পড়েছিল।উড়িষ্যার খোন্দ আদিবাসিদের বিশ্বাস তাদের জন্য বাঘ বন্ধু এবং সে তাদের ক্রোধ তাদের শত্রুদের জন্য সংরক্ষিত রাখে। একজন ব্যক্তি ন্যায়বিচার বা প্রতিশোধ নেওয়ার জন্য বাঘের রূপ নেয় । ভারতের নৈনিতালে ও ব্যাঙ্গালোর এর জংগলের আদিবাসীরা মনে করে কিছু গুনীন বাঘের রূপ ধরতে পারে। জিম করবেট, কেনেথ এ্যন্ডারসন এর লেখাতে ও এরকম লোককাহিনী পাওয়া যায়।  তারা মনে করে কারো উপরে অপদেবতা ভর করে তাকে বাঘে রূপান্তরিত করে।গারো রা এদের মাতচাদু  বলে। সুন্দরবন এ বাঘ নিয়ে আছে নানা রহস্যময় কাহিনী।এতে বাঘের রূপ ধরা মানুষের কথা বলা হয়।এরা গাছ হয়ে জংগলে দারিয়ে থাকে দিনে, রাতে বাঘ হয়ে শিকার করে। এমন অনেক গুজব সেখানে প্রচলিত।বনের কাছাকাছি গ্রামগুলোতে একটি রূপকথার কাহিনী রয়েছে যে এক নির্দিষ্ট ধরনের   বাঘের কামড়  একজন ব্যক্তিকে বাঘমানবে রূপান্তরিত করে দিতে পারে। যদি সেই ব্যক্তি বেঁচে থাকে এবং বাঘ খালি হাতে লড়াইয়ের মধ্য দিয়ে বেঁচে থাকে।এই বাঘগুলিকে 'মায়া বাঘ' বলা হয়।
চীন
চীনা কিংবদন্তিতে প্রায়ই এদের বংশগত অভিশাপ বা প্রতারণামূলক ভূতের শিকার হিসাবে বর্ণনা করা হয়েছে। প্রাচীনকালে চীনারা মনে করত যে হান চাইনিজ ব্যতীত প্রতিটি জাতি মানুষের ছদ্মবেশে আসলে প্রাণী । যারা  তাদের আসল রুপে ফিরে যেতে পারত। বাঘের দ্বারা নিহত লোকদের ভূতগুলি "চ্যাং" (伥) নামে পরিচিত।এরা  অতিপ্রাকৃত ।এরা  বাঘ যাতে আরও বেশি মানুষকে হত্যা করে তা নিশ্চিত করার জন্য তাদের সমস্ত শক্তি ব্যয় করে। এর মধ্যে কিছু ভূত সাধারণ মানুষকে নরখাদক বাঘমানবে  পরিণত করার জন্য দায়ী ।
জাপান
জাপানি লোককাহিনীতে বাকেনেকো নামক প্রায় একই রকম এক প্রাণী রয়েছে ।যা কিটসুন (শিয়াল দেবতার আত্মা) এবং বেক-ডানুকি (জাপানি কুকুর দেবতার আত্মা) এর অনুরূপ।
থাইল্যান্ড
থাইল্যান্ডে লোককাহিনী অনুসারে একটি বাঘ অনেক মানুষকে খেলে সে বাঘমানবে পরিণত হয় । এছাড়াও অন্য ধরনের বাঘমানব রয়েছে যারা মহাশক্তি সম্পন্ন যাদুকর। যারা বিভিন্ন প্রাণীর রুপ ধারণ করতে পারে।
রানিগঞ্জ কয়লাক্ষেত্র
রানিগঞ্জ কয়লাক্ষেত্র ভারত রাষ্ট্রের পশ্চিমবঙ্গ অঙ্গরাজ্যের পশ্চিম বর্ধমান জেলার আসানসোল এবং দুর্গাপুর মহকুমার অন্তর্ভুক্ত একটি কয়লাখনি অঞ্চল। এর বিস্তৃতি পার্শ্ববর্তী জেলাগুলি তথা পশ্চিমবঙ্গের বীরভূম, বাঁকুড়া, পুরুলিয়া এবং ঝাড়খণ্ড রাজ্যের ধানবাদ জেলা পর্যন্ত।
ইতিহাস
বাম|থাম্ব|১৮৬৭ খ্রিস্টাব্দের রানিগঞ্জ কয়লাক্ষেত্র ভারতে কয়লাখনির কাজ শুরু হয় রানিগঞ্জ কয়লাক্ষেত্রে।ব্রিটিশ ইস্ট ইন্ডিয়া কোম্পানি র জন সুমনার এবং সুয়েটিনিয়াস গ্র্যান্ট হিটলি ১৭৭৪ খ্রিস্টাব্দে ইথোরা অঞ্চলে, বর্তমান সালানপুর সমষ্টি উন্নয়ন ব্লকে কয়লা দেখতে পান। শুরুর দিকে পরীক্ষানিরীক্ষা এবং খনন কাজকর্ম একটা অসংলগ্ন পদ্ধতিতে চালু হয়ছিল।[ 1]
নিয়মিত খনন কাজ শুরু হয় ১৮২০ খ্রিস্টাব্দে আলেকজান্ডার অ্যান্ড কোম্পানি নামে একটি এজেন্সি হাউজের নেতৃত্বে।১৮৩৫ খ্রীষ্টাব্দে প্রিন্স দ্বারকানাথ ঠাকুর কোলিয়ারির জায়গা কেনেন এবং কার অ্যান্ড টেগোর কোম্পানি ঐ ক্ষেত্রটি অধিগ্রহণ করে। পুরো উনিশ শতক এবং বিশ শতকের অধিকাংশ সময়কাল জুড়ে রানিগঞ্জ কয়লাক্ষেত্রই দেশের প্রধান কয়লা উৎপাদক হিসেবে প্রতিষ্ঠিত ছিল।[ 1]
উইলিয়াম প্রিন্সেপের আদেশানুসারে কার অ্যান্ড টেগোর কোম্পানি গিলমোর হমব্রে অ্যান্ড কোম্পানির সঙ্গে হাত মেলায়, এবং ১৮৪৩ খ্রিস্টাব্দে বেঙ্গল কোল কোম্পানি গঠন করে, যারা কয়লা খনির কাজকর্ম শুরু করে। সাঁকতোড়িয়া য় এদের কেন্দ্রীয় কার্যালয় ছিল। অন্যান্য খনন কোম্পানিগুলোর মধ্যে ছিল বীরভূম কোল কোম্পানি, ইকুইটেবল কোল কোম্পানি, মধু রায় অ্যান্ড প্রসন্ন দত্ত কোম্পানি, বার্ড অ্যান্ড কোম্পানি, সাউথ বরাকর কোল কোম্পানি, অ্যান্ড্রু ইউল অ্যান্ড কোম্পানি লিমিটেড এবং বামার লরি[ 1][ 2]
১৮৮৬ খ্রিস্টাব্দে ডবলু ডবলু হান্টার লিখেছেন, "রানিগঞ্জ কয়লাক্ষেত্র  ৫০০ বর্গমাইল অঞ্চলজুড়ে ধরা হয়েছিল। 'ভারতের এই কালো দেশে'র মধ্যে, যেটা লম্বা চিমনি দিয়ে রেখাঙ্কিত ছিল, অনেক দেশীয় সংস্থার পাশাপাশি বিভিন্ন ইউরোপীয় কোম্পানিও এখানে কাজ করত। সবচেয়ে প্রথম খোলমেলাভাবে কয়লা তোলা হোত, কিন্তু এখন নিয়মিত খাদানের ব্যবস্থায় কাজ হয়, যে পদ্ধতিকে বলা হয় 'পিলার অ্যান্ড স্টল'.... খনিকর্মীদের সকলেই আদিম গোষ্ঠীর মানুষের থেকে আসত, প্রধানত সাঁওতাল এবং বাউরি, যাদের সহনশীলত এবং বশ্যতা স্বীকারের সুনাম আছে।"[3]
বর্তমান অবস্থা
সমস্ত কাঁচা কয়লার খনি কোল মাইন্স অথরিটি অফ ইন্ডিয়ার অধীনে ১৯৭৩ খ্রিস্টাব্দে জাতীয়করণ করা হয়েছে। ১৯৭৫ খ্রিস্টাব্দে কোল ইন্ডিয়া লিমিটেড-এর সহায়ক, ইস্টার্ন কোলফিল্ডস লিমিটেড গঠিত হয়। এই সংস্থা রানিগঞ্জ কয়লাক্ষেত্রের প্রথম দিককার সমস্ত বেসরকারি কোলিয়ারিগুলো অধিগ্রহণ করে।[ 2]
রানিগঞ্জ কয়লাক্ষেত্র ৪৪৩.৫০ বর্গকিলোমিটার (১৭১.২৪ বর্গমাইল) অঞ্চল জুড়ে অবস্থিত এবং মোট ৪৯১৭ কোটি টন কয়লা সঞ্চিত আছে,যা একে দেশের দ্বিতীয় বৃহৎ কয়লাক্ষেত্র (সঞ্চয়ের হিসেবে) তৈরি করেছে। মোট কয়লা সঞ্চয়ের ৩০.৬১ কোটি টন পশ্চিমবঙ্গে এবং ১৮.৫৬ কোটি টন ঝাড়খণ্ডে আছে।
কয়লা স্তরসমূহ
রানিগঞ্জ কয়লাক্ষেত্রে কয়লা স্তরগুলোকে দুটো খণ্ডে ভাগ করা যায়—রানিগঞ্জ পরিমাপন এবং বরাকর পরিমাপন। নিচের ইস্টার্ন কোলফিল্ডস লিমিটেডের জায়গাগুলো রানিগঞ্জ পরিমাপনে পড়ে: পাণ্ডবেশ্বর, কাজোরা, ঝাঁঝরা, বাঁকোলা, কেন্দা, সোনপুর, কুনুসতোড়িয়া, সাতগ্রাম, শ্রীপুর, সোদপুর এবং আংশিকভাবে সালানপুর। বরাকর পরিমাপনের অঞ্চলগুলো হল ইস্টার্ন কোলফিল্ডস লিমিটেডের সালানপুর এবং মুগমা।[ 2]
লক্ষণীয় বৈশিষ্ট্যসমূহ
রানিগঞ্জ কয়লাক্ষেত্র সারা ভারতের মধ্যে সর্বোচ্চ গুণমানের কাঁচা কয়লা উৎপাদন করে, যাতে গড় ২০ শতাংশেরও কম ছাই থাকে। এই কয়লার প্রধান বৈশিষ্ট্য হল, এই কয়লা উচ্চ বায়বীয় পদার্থ, লম্বা শিখা, দ্রুত জ্বলনাঙ্ক এবং উচ্চ তাপমূল্যযুক্ত। নিচে ২০১২-১৩ সালের লক্ষণীয় রাজস্বসংক্রান্ত বিষয়গুলি দেওয়া হল:
মার্সিয়া ফ্রিডম্যান
মার্সিয়া ফ্রিডম্যান ( מרשה פרידמן , জন্ম ১৭ মে  ১৯৩৮) একজন আমেরিকান - ইসরায়েলি শান্তি কর্মী, নারীদের অধিকার এবং সমকামীদের পক্ষে কথা বলেন। ১৯৭০ এর দশকের গোড়ার দিকে তিনি ইসরায়েলে নারীবাদী আন্দোলন তৈরি করতে এবং নেতৃত্ব দিতে সাহায্য করেছিলেন। ফ্রিডম্যান ব্রিট টেজেডেক ভি'শালোমের প্রতিষ্ঠাতা সভাপতি এবং সান ফ্রান্সিসকো ইহুদি চলচ্চিত্র উৎসবের সাবেক সভাপতি ছিলেন।
বিহারীলাল সরকার
বিহারিলাল সরকার (জন্ম: ১৮ অক্টোবর, ১৮৫৫ – মৃত্যু: ১৯২১) ছিলেন একজন ভারতীয় বাঙালি সম্পাদক, ঐতিহাসিক ও সাহিত্যিক।
জীবনী
বিহারীলালের জন্ম হাওড়া জেলার আন্দুলে ১৮৫৫ সালে। তাঁর পিতার নাম উমাচরণ সরকার। কলকাতার জেনারেল অ্যাসেমব্লিজ ইনস্টিটিউশন অধুনা স্কটিশ চার্চ কলেজে এফ.এ. পর্যন্ত পড়েন। কলিকাতা প্রেসে প্রেস-পরিদর্শকের কাজে নেন। বঙ্গবাসী পত্রিকার সম্পাদকীয় বিভাগে চাকরি নিয়ে ৩০ বছর কাজ করেছেন। অন্ধকূপ হত্যার ঘটনা মিথ্যা প্রমাণ করার জন্য ইংরাজের জয় গ্রন্থটি লেখেন। বিদ্যাসাগরের জীবনীকার হিসাবে তাঁর পরিচিতি হয়। সঙ্গীতবিদ্যারও অনুশীলন করেছিলেন বিহারীলাল সরকার। বঙ্গবাসী পত্রিকা সম্পাদনার জন্য ৩ জুন ১৯১৫ সালে রায়সাহেব উপাধি পান তিনি।
তথ্যসূত্র
Biharilal Sarkar
হাসবা বিল
হাসবা বিলটি পাকিস্তানের সুপ্রিম কোর্ট অবরুদ্ধ করেছিল। প্রধান বিচারপতি ইফতিখার মুহাম্মদ চৌধুরী এটিকে অসাংবিধানিক বলে ঘোষণা করেন।
গুমানমর্দন পেশকারহাট ইসলামিয়া সুন্নিয়া দাখিল মাদ্রাসা
গুমানমর্দন পেশকারহাট ইসলামিয়া সুন্নিয়া দাখিল মাদ্রাসা বাংলাদেশের চট্টগ্রাম জেলার একটি আলিয়া মাদ্রাসা। মাদ্রাসাটি চট্টগ্রাম জেলার হাটহাজারী উপজেলার গুমানমর্দন ইউনিয়নে অবস্থিত। মাদ্রাসার অধ্যক্ষ মীর মুহাম্মদ নুরুল আমিন।
ইতিহাস
১৯৭৫ সালে মাদ্রাসাটি প্রতিষ্ঠিত হয়। বিশিষ্ট ইসলামী চিন্তাবিদ মুহাম্মদ সিরাজুল হক আল কাদেরী ১৯৩৩ সালে এ মাদ্রাসা প্রতিষ্ঠা করলেও নানা প্রতিকূলতায় শিক্ষা কার্যক্রম বন্ধ হয়ে যায়। পরবর্তীতে এটি ১৯৭৫ সালে এমপিও ভুক্ত হয়।
ব্যবস্থাপনা
মাদ্রাসা পরিচালনার জন্য জনাব খায়রুল বশর চৌধুরীকে সভাপতি করে ১২ জন বিশিষ্ট একটি পরিচালনা পরিষদ রয়েছে। মাদ্রাসার মূল ভবনটি একটি ত্রিতল ভবন। এছাড়া একটি দ্বিতল, ২টি একতলা ও ১টি আধাপাকা ভবন রয়েছে। মাদ্রাসার সামনে একটি খেলার মাঠ রয়েছে। সর্বমোট ভূমির পরিমাণ ২ একর।
শিক্ষা কার্যক্রম
এ প্রতিষ্ঠানে সহ-শিক্ষা ব্যবস্থা রয়েছে। এ প্রতিষ্ঠানে দাখিল (মাধ্যমিক) পর্যায় পর্যন্ত শিক্ষালাভের সুযোগ রয়েছে। বর্তমানে সাড়ে ৫ শতাধিক শিক্ষার্থী অধ্যয়নরত আছে। মাদ্রাসাটির বিগত বছরের পাশের হার ৮৭.৫%।
ইস্তিগফার
ইস্তিগফার (استغفار istiġfār), হল আল্লাহর কাছে ক্ষমা চাওয়া। এটি ইসলামে ইবাদতের একটি অত্যাবশ্যক অংশ হিসেবে বিবেচিত হয়।
শব্দতত্ত্ব
ইসতিগফার শব্দটি গফর 'গইন-ফা-র' (غ-ف-ر) ধাতুমূল হতে উৎসরিত, যার অর্থ কোন কিছুকে ঢেকে রাখার পর্দা যা তাকে ধুলোময়লা থেকে রক্ষা করে।
সাইয়িদুল ইসতিগফার বা শ্রেষ্ঠ ক্ষমা প্রার্থনা
নবী করিম (সা.) ইরশাদ করেছেন, যে ব্যক্তি সুদৃঢ় বিশ্বাসের সঙ্গে সকালে সায়্যিদুল ইস্তিগফার পাঠ করবে, সে যদি সন্ধ্যা হওয়ার আগে মারা যায় তবে সে জান্নাতে প্রবেশ করবে। আর যে ব্যক্তি সুদৃঢ় বিশ্বাসের সঙ্গে সন্ধ্যায় সায়্যিদুল ইস্তিগফার পড়ে সে যদি সকাল হওয়ার আগে মারা যায়, তবে জান্নাতে প্রবেশ করবে। -সহিহ বোখারি: ৬৩০৬
اللَّهُمَّ أَنْتَ رَبِّي لَا إِلَهَ إِلَّا أَنْتَ خَلَقْتَنِي وَأَنَا عَبْدُكَ وَأَنَا عَلَى عَهْدِكَ وَوَعْدِكَ مَا اسْتَطَعْتُ أَعُوذُ بِكَ مِنْ شَرِّ مَا صَنَعْتُ أَبُوءُ لَكَ بِنِعْمَتِكَ عَلَيَّ وَأَبُوءُ لَكَ بِذَنْبِي فَاغْفِرْ لِي فَإِنَّهُ لَا يَغْفِرُ الذُّنُوبَ إِلَّا أَنْتَ
উচ্চারণ : আল্লাহুম্মা আনতা রাব্বি। লা ইলাহা ইল্লা আনতা। খালাকতানি ওয়া আনা আবদুকা। ওয়া আনা আলা আহদিকা। ওয়া ওয়া’দিকা মাসতাতা’তু। আউজু বিকা মিন শাররি মা-সানা’তু। আবুয়ু লাকা বিনি’মাতিকা আলাইয়্যা। ওয়া আবুয়ু লাকা বি জাম্বি। ফাগফিরলী। ফা ইন্নাহু লা ইয়াগফিরুজ জুনবা ইল্লা আনতা।
অর্থ : হে আল্লাহ! একমাত্র আপনিই আমাদের প্রতিপালক। আপনি ব্যতীত আর কোনো উপাস্য নেই। আপনিই আমার স্রষ্টা এবং আমি আপনার দাস। আমি আপনার সঙ্গে কৃত ওয়াদা ও অঙ্গীকারের ওপর সাধ্যানুযায়ী অটল ও অবিচল আছি। আমি আমার কৃতকর্মের সব অনিষ্ট হতে আপানার কাছে আশ্রয় প্রার্থনা করছি। আমার উপর আপনার দানকৃত সব নেয়ামত স্বীকার করছি। আমি আমার সব গুনাহ স্বীকার করছি। অতএব, আপনি আমাকে ক্ষমা করুন। কেননা, আপনি ছাড়া আর কেউ গুনাহ ক্ষমা করতে পারবে না।
<!--
Necessity of Istighfar
Islam posits that human beings were created by Allah, with the ability to choose their own actions; either to do good deeds and obey Allah or choose to do evil and disobey. However, Allah in His immense mercy and wisdom, knowing the fact that human beings were prone to slips, and in order to prevent man from carry the burden of his sin(s) forever, opened the door of seeking Istighfar (forgiveness) for His servants who might have (mistakenly) committed sin or submitted to his desires and ignored the dictates of his conscience. Thus, Istighfar is the weapon of believers against the shaytan who tries to lead them into hell by inviting them to sin.
In the Qur'an
Istighfar and some other names from the same root- such as Ghafir, Al-Ghafoor, Ghaffar- occur in the Qur'an more than seventy times.
Quranic verses regarding Istighfar
In the Qur'an, there are numerous verses on the issue of Istighfar, in which Allah commands the believers to always seek His forgiveness and turn to Him. Some examples of these verses are:
Conditions for Istighfar
It is important to note the fact that seeking forgiveness (Istighfar) by reciting the phrase"Astaghfirullah" day and night without quitting or having the intention to quit the past sins or misdeeds is nothing but a mockery. This act according to Imam Ali was not only described as a mockery of our lord but also a kind of sin itself. Meanwhile, Imam Ali presented six conditions for a valid Istighfar, according to him, it was after these conditions have been met that we can now recite the phrase 'Astaghfirullah'.
These six condition are thus:
Etiquette of Istighfar
Among the etiquette of seeking forgiveness (Istighfar) are:
Istighfar of prophets
The Istighfar of an ordinary man was not a special case, since they are not infallible. But in case of the prophets and angels, such an act may be interpreted otherwise, because naturally, it contradicts the attributes of infallibility in them (prophets). Though, there are some relevant evidences showing the fact that prophets and the angels were also engaged in asking for divine forgiveness. ,
Sunni Points of View
According to some Sunni scholars, the fact that prophets asked for divine forgiveness makes it probable that they committed some major sins and so they asked God to turn their major sins into minor sins or asked Him to make them immune from insistence on minor sins. Some other Sunni scholars reject that they commit any major sins, but they think that they asked God to forgive some minor sins they committed before or after their prophecy. Others maintain that prophets asked God to forgive their unintentionally committed sins.
Shia Points of Views
Therefore, Istighfar in the case of the Prophets should be interpreted and explained in different ways including the following:
Related invocations
Our Allah, we have faith in You: forgive us, then, our sins, and save us from the agony of the Fire"
O Allah! I ask You, O Allah, You are the One, the Only, Self Sufficient Master, who was not begotten and begets not and none is equal to Him. Forgive me my sins, surely you are Forgiving, Merciful."
- Sunan an-Nasa'i, The Book of Forgetfulness in Prayer, Hadis no. 123
O Allah! Forgive me, have mercy on me, guide me, guard me against harm and provide me with sustenance and salvation."
- Riyadh as-Saaliheen, The Book of Du'a (Supplications), Hadis no. 5
বিরুলিয়া
বিরুলিয়া হলো বাংলাদেশের ঢাকা জেলার একটি গ্রাম। এটি সাভার উপজেলার অন্তর্গত একটি ইউনিয়ন পরিষদ। এটি ঢাকার মিরপুর মডেল থানার দিকে তুরাগ নদীর তীরে অবস্থিত। এই গ্রামে যাওয়ার জন্য আশুলিয়া থেকে একটি মহাসড়ক ও তুরাগ নদীর ওপার থেকে একটি সেতু রয়েছে। এই গ্রাম ফুল চাষের জন্য ও এটি "গোলাপ গ্রাম" নামেও পরিচিত। ১৯৯০-এর দশকের দিকে মিরপুরের এক ব্যক্তি এই গ্রামে এসে ফুল চাষ শুরু করেন যার ফলে এখানে ধীরে ধীরে ফুল চাষ গ্রামে জনপ্রিয় হয়ে ওঠে। এই গ্রামের ২০০০ বিঘা জমিতে বছরে ১০০ কোটির অধিক ফুল উৎপাদন হয়। এখানে জমিদার নলিনী মোহন সাহা একটি প্রাসাদ নির্মাণ করেন। পরে রজনীকান্ত ঘোষ বসবাসের জন্য সেই জমিদারের প্রাসাদটি কিনে নেন। এই জমিদার বাড়িতে সাতটি দালান রয়েছে। সরকার এখানে আন্তঃজেলা বাস টার্মিনাল নির্মাণ করার পরিকল্পনা করেছে।
আমনে সামনে (১৯৬৭-এর চলচ্চিত্র)
আমনে সামনে (आमने सामने) হচ্ছে ১৯৬৭ সালে মুক্তিপ্রাপ্ত একটি হিন্দি চলচ্চিত্র। সূর্য প্রকাশের প্রযোজনা এবং পরিচালনায় চলচ্চিত্রটিতে মুখ্য ভূমিকায় ছিলেন শশী কাপুর, শর্মীলা ঠাকুর এবং প্রেম চোপড়া, এছাড়াও ছিলেন রাজেন্দ্র নাথ এবং মদন পুরি। এই চলচ্চিত্রটিতে সুইমস্যুটের দৃশ্য রয়েছে যা ষাটের দশকের ভারতীয় চলচ্চিত্রে সচরাচর দেখা যেত না। শশী কাপুর অভিনীত অন্যতম সেরা চলচ্চিত্র ধরা হয় এটি।